[ca] La podridura marró és una malaltia causada pel fong Monilinia spp. en fruita de pinyol i de llavor, provocant grans pèrdues econòmiques, especialment durant el període postcollita. Estudis realitzats els darrers anys han assenyalat la influència de factors ambientals com la humitat i la temperatura en el desenvolupament de la malaltia, encara que poc s'ha descrit sobre la llum. Per això, en aquesta tesi es va estudiar la interacció entre el patogen Monilinia spp. (M. laxa, M. fructicola i M. fructigena) i el factor ambiental llum, com a longitud d'ona, en el creixement i desenvolupament de Monilinia spp., així com la seva resposta associada a la biosíntesi de la melanina. Des del punt de vista de Monilinia spp., es va avaluar l'efecte de les longituds d'ona sobre el desenvolupament in vitro, la regulació de gens de morfogènesi i la capacitat d'infectar nectarines. Aquest estudi va revelar una plasticitat fenotípica alta per part de M. laxa i M. fructicola en resposta a les longituds d'ona, mentre que M. fructigena no va mostrar grans canvis (Capítol 1). Posteriorment, es va estudiar la melanina a Monilinia spp. Per això, es va quantificar el pigment tipus melanina mitjançant espectrofotometria, es va identificar i analitzar l'expressió dels gens de la ruta DHN tant en condicions in vitro com en nectarines, primer en condicions de foscor (Capítol 2), i posteriorment a diferents longituds d'ona (Capítol 3). Els resultats, en condicions in vitro, van mostrar que M. fructigena i M. fructicola van produir més quantitat de melanina que M. laxa. En nectarines, aquestes dues mateixes espècies van incrementar la producció de melanina a mesura que es desenvolupava la malaltia, mentre que M. laxa va produir més melanina a l'inici de la malaltia. A més, es va identificar la presència dels gens implicats a la ruta DHN al genoma de Monilinia spp. (Capítol 2) i se'n va demostrar la dependència de la llum (Capítol 3). A totes les espècies va destacar la producció del pigment tipus melanina sota la llum negra i/o sota la llum blava. D'altra banda, en M. fructicola es va observar que el metabolisme de les ROS estava estretament relacionat amb la melanina i influenciat per la llum (Capítol 3). Finalment, es va investigar la ruta L-DOPA en Monilinia spp. Les anàlisis van permetre identificar els pigments derivats d'aquesta ruta, feomelanina i eumelanina, garantint el creixement i el desenvolupament de Monilinia spp.

[en] Brown rot is a disease caused by the fungus Monilinia spp. in stone and pome fruit, causing great economic losses, especially during the postharvest period. Studies carried out in recent years have pointed out the influence of environmental factors such as humidity and temperature on the development of the disease, although little has been described about light. Hence, in this thesis was studied the interaction between the pathogen Monilinia spp. (M. laxa, M. fructicola and M. fructigena) and the environmental factor light, such as wavelength, in the growth and development of Monilinia spp., as well as its responses associated with melanin biosynthesis. From the point of view of Monilinia spp., was evaluated the effect of light wavelengths on its in vitro development, the regulation of morphogenesis genes and its ability to infect nectarines. This study revealed high phenotypic plasticity by M. laxa and M. fructicola in response to light wavelengths, while M. fructigena did not show large changes (Chapter 1). Subsequently, melanin was studied in Monilinia spp. To do this, the melanin-like pigments was quantified by spectrophotometry, the expression of the DHN pathway genes was identified and analyzed both in vitro conditions and in nectarines, first in darkness conditions (Chapter 2), and subsequently at different wavelengths (Chapter 3). The results, under in vitro conditions, showed that M. fructigena and M. fructicola produced a greater amount of melanin than M. laxa. In nectarines, these same two species increased melanin production as the disease developed, while M. laxa produced more melanin at the beginning of the disease. Furthermore, the presence of the genes involved in the DHN pathway was identified in the genome of Monilinia spp. (Chapter 2) and its dependence on light was demonstrated (Chapter 3). In all species highlighted the production of melanin-like pigments under black light and/or blue light. On the other hand, in M. fructicola was observed that ROS metabolism was closely related to melanin and influenced by light (Chapter 3). Finally, the L-DOPA pathway was investigated in Monilinia spp. The analyzes allowed the identification of the pigments derived from this pathway, pheomelanin and eumelanin, guaranteeing the growth and development of Monilinia spp.